钦定古今图书集成/方舆汇编/边裔典/第140卷
## 钦定古今图书集成/方舆汇编/边裔典/第140卷

| 钦定古今图书集成 方舆汇编 第一百四十卷 |

| |

第一百四十卷目录

四方未详诸国部汇考

诸国考〈波祗　翕韩　郅支　琳国　修弥　勒毕　那汗　鸟哀　善苑　祗支

大频　渠胥　浮提　广延　卢扶　骞霄　浮忻　含涂　千涂　胥徒　昆明　单池

频斯　扶支　祖梁　越常　贝多　大林　波律　陶乐　尤巍　亚细亚州　欧逻巴州

利未亚州　亚墨利加州　墨瓦蜡泥加　翁加里亚　大泥亚　诺而勿惹亚　雪际亚

鄂底亚　甘的亚　意而兰大　诸厄利亚　格落兰得　厄日多　马逻可　拂撒　亚

非利加　奴米第亚　亚毗心域　附暗哥得　步冬　热尔玛泥亚　波罗泥亚　农地〉

边裔典第一百四十卷

《洞冥记》：

波祗国

《波祗》国，亦名《波弋国》，献神精香草，亦名荃蘼，一名春
芜。一根百条，其间如竹，节柔软，其皮如丝，可为布，所
谓春芜布，亦名香荃布，坚密如纨冰也。握一片，满室
皆香，妇人带之，弥月芬馥。